‘Rower’ skiet homself | Maroela Media
“Vier mans het Maandagaand ŉ man van Pakistan se winkel betree en hom en sy sekuriteitswag van Malawië, met vuurwapens gedreig en hulle aangerand,” het lt.kol. Lesego Metsi, woordvoerder van die polisie in Noordwes, gesê. “Hulle het met kruideniersware, sigarette en ŉ onbekende bedrag geld gevlug.”
Die slagoffers kon met vriende in verbinding tree wat die polisie geskakel het. Die vier verdagtes het gevlug toe die polisie en inwoners by die toneel opgedaag het.
“Die polisie het die verdagtes agternagesit wat in verskillende rigtings gevlug het. Gemeenskapslede het ook van die verdagtes agternagesit.”
Een van die inwoners se honde het een van die verdagtes aangekeer. Hy het op die honde gevuur. Toe die polisie hom beveel het om sy vuurwapen te laat val, het hy homself in die kop geskiet. Die vuurwapen is glo verlede jaar van ŉ polisiebeampte in Mahikeng gesteel.
Die ander drie verdagtes is steeds op vrye voet.
Dis mooi …..een minder vir belastingbetalers om aan die lewe te hou en vir hofonkostes op te dok.
Fantastiese nuus ! Hoop die ander kriminele neem kennis en volg in die een se voetspore ! Dit Sal mos baie tyd en geld spaar.